Video: Polisieman aangekla van aanrandingDie polisiebeampte stap doelgerig na die man (Foto: Skermskoot) WAARSKUWING: Die video in hierdie berig bevat grafiese inhoud wat sommige lesers kan ontstel. Die onafhanklike polisieondersoekdirektoraat (Opod) stel ondersoek in na die beweerde aanranding van ŉ winkeleienaar Dinsdagaand in Reigerpark in Boksburg deur ŉ polisiebeampte. In ŉ video wat op sosialemediaplatforms gedeel word, kan gesien word hoe ŉ polisiebeampte doelgerig na die man stap, hom teen die grond druk en hom dan begin slaan. Terwyl die beampte die man slaan, stap ŉ ander polisiebeampte nader om die betrokke polisiebeampte te stop en weg te lei. Ndileka Cola, woordvoerder van Opod, het bevestig die slagoffer is die bestuurder van Pick n Pay in Reigerpark. “Die polisiebeampte is in hegtenis geneem en sal na verwagting Donderdag in die landdroshof in Boksburg verskyn,” sê Cola. Die beampte staan tereg op aanklag van aanranding. Dit is nie duidelik wat tot die voorval aanleiding gegee het nie. WATCH @SAPoliceService members assault a man in Reiger Park last night. Cops cannot be a law unto themselves. This nonsense must be stopped.@IPID_ZA pic.twitter.com/QntdWuyn8E — Yusuf Abramjee (@Abramjee) October 14, 2020